Prūsagalė

Prūsagalė – kaimas Kupiškio rajono savivaldybėje, 3 km nuo Alizavos, Pyvesos slėnyje. Yra Prūsagalės geomorfologinis draustinis.

Istorija 

Prūsagalė nuo seno priklausė Zasinyčių valdoms. Tiikėtina, kad kaimo pavadinimas kilęs iš atsikėlėlių iš Mažosios Lietuvos (Prūsijos) arba iš asmenvardžio Prūsas. Kaimas (Prusogole) pirmą kartą paminėtas 1686 metais Kupiškio bažnyčios santuokos metrikų knygoje.

XVII–XVIII a. sandūroje čia minimi gyvenę Stanislovas Šarkėnas (Šarkela), Jokūbas Šarka, Nykolas Bedelis, Kazys Cimaškonis (Ciaponis), Simonas Cemuškis (Cimaška, Čymaškonis), Jonas Kosminas (Karaminas), Steponas Grigaliūnas, Jonas Daneliūnas, Gasparas Bitela, Jonas Prūsas, Kristina Gilovna, Ona Lasvecia, Elzbieta Gaižyčia, Ieva Čeraškoičia. Atrodo, kad per didįjį marą visas kaimas išmirė.

Iš Prūsagalės keliukas vedė į Kalnuočius. 1939 m. Panevėžio apskrities taryba nusprendė nutiesti kelią nuo Salamiesčio–Alizavos kelio iki Kupiškio–Pandėlio vieškelio. Šis kelias sujungė Prūsagalę su Zasinyčiais, Tekliampole, Miliūnais.

Gyventojai

Šaltiniai 

Kupiškio rajono savivaldybės gyvenvietės